《退院口占》
清代·大须

十四年来了宿因，扪心尚不失天真。徜徉山水成初愿，守护烟霞得替人。

百八摩尼无量佛，三千世界自由身。寄言江上乘风客，莫待昏黄始问津。

作者简介：［清］僧。字芥航，一作芥舟，号六不（一作不须，又作不不）头陀。了禅弟子。江苏盐城蔡氏子。家贫，披薙于吴门三元宫，后到宝华山，晚年居焦山。彭玉麟（一八一六―一八九０）与订方外交，工诗善画，画兰竹颇佳。《清朝书画家笔录》